Ir-Regolament tal-Kummissjoni (KEE) Nru 2301/97
ta' l-20 ta’ Novembru 1997
dwar id-dħul ta' ċerti ismijiet fir-‘Reġistru taċ-ċertifikati ta’ karattru speċifiku’ li hemm provvediment dwaru fir-Regolament tal-Kunsill (KEE) Nru 2082/92 dwar iċ-ċertifikati ta’ karattru speċifiku għal prodotti agrikoli u prodotti ta' l-ikel
(Test b’relevanza għall-AEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2082/92 ta’ l-14 ta’ Lulju 1992 dwar iċ-ċertifikati ta’ karattru speċifiku ta’ prodotti agrikoli u prodotti ta' l-ikel [1], u partikolarment l-Artikolu 9(1) tiegħu,
Billi, bi qbil mal-Artikolu 7 tar-Regolament (KEE) Nru 2082/92, l-Istati Membri bagħtu lill-Kummissjoni applikazzjoijiet għar-reġistrazzjoni ta’ ċerti ismijiet bħala ċertifikati ta’ karattru speċifiku;
Billi l-ismijiet hekk irreġistarti huma intitolati li jużaw l-kliem ‘speċjalità tradizzjonali garantita’ li huma irriservati għalihom;
Billi ebda dikjarazzjoni ta’ oġġezzjoni fil-qofol ta' dak li jfisser l-Artikolu 9 tar-Regolament ma ntbagħtet lill-Kummissjoni bħala riżultat tal-publikazzjoni ta' l-ismijiet inkwistjoni fil-Ġurnal Uffiċjali tal-Komunitajiet Ewropej [2];
Billi, bħala riżultat, dawk l-ismijiet jistgħu jitniżżlu fir-‘Registru ta’ ċertifikati ta’ karattru speċifiku’ u b’hekk jiġu protetti matul il-Komunità kollha bħala specjalitajiet tradizzjonali iggarantiti,
ADOTTAT DAN IL-REGOLAMENT:
L-Artikolu 1
L-ismijiet fl-Anness t'hawnhekk huma hawnhekk miżjuda fir-"Reġistru ta’ ċertifikati ta’ karattru speċifiku", kif hemm provvediment dwar dan fl-Artikolu 9(1) tar-Regolament (KEE) Nru 2082/92.
L-Artikolu 2
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fl-20 ta’ Novembru 1997.